(1868) Alsoe langhe alse die mensche hier bi blijft , en ̄ met openre herten op gherecht steet tote der rijcheit Gods die in sinen gheeste leeft , soe ghevoelt hi nuwe gherinen van Gode en ̄ nuwe ongheduer van minnen , en ̄ soe vernuwen alle dese dinghen .En ̄ hier omme moet die mensce , overmits dit lijflike ghevoelen , bi wilen doerliden in een gheestelic ghevoelen , dat redelic es ; en ̄ overmits dat gheestelic ghe - voelen doerlieden in een godlic ghevoelen , dat boven redene is , en ̄ overmits dat godlike ghevoelen hem selven onsinken in een onbeweghelic salich ghevoelen .Dat ghevoelen es onse overweselike salicheit die een ghebruken Gods es ende alle sijnder gheminder .